Vi var tre voksne og fire barn som bodde i huset i fem netter. Huset er fint og moderne med alt man trenger, og med tre fine uteplasser. Spesielt takterrassen var veldig koselig. Barna syntes det var spennende med nye leker ;)
Det var beleilig å ha kort vei til både matbutikk og barnevennlig strand.
Vi tok turen til København sentrum noen av dagene ettersom været ikke var bra nok til strand og bading, og det var superenkelt med kort vei til havnebussen som går hver halvtime. Én kveld gikk vi også tilbake fra byen - en fin promenade langs kaien på ca. 30 minutter.
Både vert, beliggenhet og bolig kan absolutt anbefales.